da de da de da de fi en en en sv da nl de bar da da da da fr da da da da da da da da da da da da da da de da de de da da es da da it da de
Samarbejdsråd skal klædes på til at kunne varetage de vigtige opgaver i institutionerne og foreningen.
Skoleforeningen er forældrestyret. Det er dem, der vælger og vælges til fællesrådet og  Skoleforeningens styrelse. Det er også forældrene, der har flertallet i skolernes og daginstitutionernes samarbejdsråd.
- Forældredemokratiet er det bedste, vi har, siger Skoleforeningens formand, Udo Jessen.
Derfor er det nødvendigt, at vi klæder de nye samarbejdsråd på, så de kan varetage deres demokratiske opgaver, siger han.
Med selvstyret følger der nemlig også et ansvar. Forældredemokrati forudsætter, at forældrene involverer sig, og derfor skal de kende spillereglerne.
- Vi har brugt ni regionale møder til at klæde samarbejdsrådene på. Jeg er glad for, at der har været repræsentanter fra stort set alle institutioner med til møderne siger Udo Jessen.
- Deltagerne kan så fungere som multiplikatorer, så vi kan få endnu flere med.
Der har været en del gode diskussioner på møderne, og der har også været konkrete forslag til at forbedre forældredemokratiet i Skoleforeningen, blandt andet ved at inddrage de forældre, der sidder i institutionernes samarbejdsråd på et tidligere tidspunkt i foreningsarbejdet i fællesråd og styrelse. Det gælder især forældrene i daginstitutionerne. De kan inviteres med til alle regionale fællesrådsmøder for at skabe et bedre netværk.
- Skoleforeningen lever af, at de folk, der afleverer det dyrebareste, de har - deres børn - også er med til at forme foreningen, siger Udo Jessen.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg